Kostas Simitis

Kostas Simitis (; 1936 m. birželio 23 d. – 2025 m. sausio 5 d.) – Graikijos teisėtyrininkas (civilistas), profesorius, publicistas, politinis veikėjas.Konstantinos Simitis. Britannica Online Encyclopedia. Nuoroda tikrinta 2021-04-08.

 Biografija 
1959 m. baigė Marburgo universitetą Vokietijoje, 1963 m. Londono ekonomikos mokyklą.

Dirbo teisės mokytoju, po 1967 m. karinio perversmo emigravo, dirbo Laisvosios Europos radijo laidų vedėju, 1969 m. Vokietijoje organizavo Demokratijos gynimo bendriją. 1970 m. Graikijos visuotinio socialistų judėjimo, PASOK vadovaujamo Angreas Papandreu, narys, 1974 m. vienas iš atnaujinto PASOK steigėjų.

1971–1977 m. Konstancos ir Gyseno Justaus Lybigo universitetų privatinės teisės, prekybos teisės profesorius, nuo 1977 m. Atėnų universiteto docentas.

1981 m. Graikijos parlamento narys, 1981–1985 m. – žemės ūkio ministras, 1985–1989 m. ekonomikos ministras, 1989–1993 m. švietimo ministras, 1993–1996 m. pramonės, energetikos, technologijos ir prekybos ministras, 1996–2004 m. Graikijos ministras pirmininkas. Su jo veikla siejamas Graikijos įstojimas į Europos Sąjungą.

1996–2004 m. PASOK pirmininkas, 2003 m. Socialistų Internacionalo pirmininko pavaduotojas.

 Šaltiniai 

Kategorija:Graikijos ministrai pirmininkai
Kategorija:Graikijos žemės ūkio ministrai
Kategorija:Graikijos ekonomikos ministrai
Kategorija:Graikijos švietimo ministrai
Kategorija:Graikijos parlamento nariai